Document ID: 32006D0268

KOMISIJOS SPRENDIMAS
2006 m. balandžio 5 d.
iš dalies keičiantis Sprendimą 2005/393/EB dėl ribojimų taikymo zonų, susijusių su mėlynojo liežuvio liga Italijoje
(pranešta dokumentu Nr. C(2006) 1260)
(Tekstas svarbus EEE)
(2006/268/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus (1), ypač į jos 8 straipsnio 3 dalies c punktą ir 19 straipsnio trečią dalį,
kadangi:
(1)
Direktyvoje 2000/75/EB nustatytos kontrolės taisyklės ir priemonės, skirtos kovoti su mėlynojo liežuvio liga Bendrijoje, taip pat apsaugos ir priežiūros zonos bei draudimas išvežti gyvūnus iš šių zonų.
(2)
2005 m. gegužės 23 d. Komisijos sprendime 2005/393/EB dėl apsaugos ir priežiūros zonų, susijusių su mėlynojo liežuvio liga, ir judėjimui iš tų zonų bei per tas zonas taikomų reikalavimųs (2) numatyta, kad turi būti nustatytos bendrosios geografinės sritys, kuriose valstybės narės turi nustatyti apsaugos ir priežiūros zonas (ribojimų taikymo zonas), susijusias su mėlynojo liežuvio liga.
(3)
Italija pranešė Komisijai, kad Livorno ir Pizos provincijose virusas nebuvo išplitęs nuo 2005 m. balandžio mėn.
(4)
Todėl laikoma, kad šiose provincijose mėlynojo liežuvio liga nėra išplitusi, ir remiantis Italijos pateiktu pagrįstu prašymu šios provincijos turėtų būti išbrauktos iš ribojimų taikymo zonų sąrašo.
(5)
Todėl Sprendimą 2005/393/EB reikėtų atitinkamai iš dalies pakeisti.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2005/393/EB I priede nurodytos B zonos Toskanai skirtoje eilutėje išbraukiama „Piza“ ir „Livornas“.
2 straipsnis
Šis sprendimas taikomas nuo kitos dienos po jo paskelbimo Europos Sąjungos oficialiajame leidinyje.
3 straipsnis
Šis sprendimas skirtas valstybėms narėms.
Priimta Briuselyje, 2006 m. balandžio 5 d.

Labels: 0
3
6